Til UDI [region]

Den norske kirke i [navn på bispedømme] ønsker å bidra for beboerne på asylmottak i [region/bispedømme/fylke] og ber om mulighet til å komme inn på mottak for å opplyse om de aktiviteter og muligheter til trosutøvelse som finnes i lokalsamfunnet.

Vi viser til UDIs nye *Strategi for samarbeid med sivilsamfunnet – Mottak og Retur 2022 – 2024*. Strategien skal legge til rette for samarbeid mellom UDI nasjonalt og regionalt og mottakene lokalt. I innledningen heter det at strategien «skal representere en forventningsavklaring mot sivilsamfunnet, driftsoperatører og mottak.»

Blant målene for strategien er at man skal «legge til rette for en brukervennlig, enhetlig og forutsigbar dialog med sivilsamfunnet», og «bidra til at flere og ulike lokale lag/foreninger og organisasjoner kan bidra i asylmottak».

Strategien legger til grunn at de lokale mottakene skal «etablere kontakt og holde dialog med lokale organisasjoner som vil bidra med aktiviteter for beboerne». Det etableres også i strategien at det regionale nivået skal «sikre at samarbeid med frivillige organisasjoner inngår i kontraktsoppfølgingen med mottak i egen region».

Vi er glade for at denne avklaringen nå er kommet, og ser fram til en konstruktiv dialog med UDI i [navn på region] om hva Den norske kirke kan bidra med inn mot mottak i regionen, og når representanter for den lokale kirken kan få besøke mottak for å informere om aktiviteter. Det er viktig og riktig at det nå legges opp til en enhetlig praksis i mottak for tilgang til mottakene.

Religionsfriheten innebærer både en rett til å tro på det en vil, og en rett til å uttrykke den alene eller sammen med andre. Å legge til rette for å oppfylle flyktningers religionsfrihet innebærer også å legge til rette for at de har muligheten til å tilegne seg informasjon om det tilbudet som finnes i lokalmiljøet.

Vi er bevisste på at mottak ønsker å sikre at beboerne skjermes fra forkynnelse i mottaket og utilbørlig religiøs påvirkning. Dette er viktig og riktig, all den tid beboere på asylmottak er i en sårbar situasjon som må tas spesielt hensyn til. Vi vil derfor understreke at målet med våre besøk i mottaket ikke er å drive forkynnelse, men kun å informere om våre aktiviteter i og rundt kirken.

[Et avsnitt om kirkens aktiviteter som er aktuelle – eksempel: Kirken kan bidra med alt fra åpen kirke for lystenning, samtaler, bønn og gudstjeneste til møteplasser med språktrening, aktiviteter og fellesskap for familier, barn og unge og måltidsfellesskap.]

Vi ber med dette om bekreftelse fra UDI på at representanter fra Den norske kirke i [bispedømme/region] har anledning til å etter avtale besøke mottak i regionen for å informere om aktiviteter kirken driver i lokalsamfunnet.

|  |  |
| --- | --- |
| Indre Østland | Borg + Tunsberg + Hamar + Borg (+ Oslo mht Asker/Bærum) |
| Midt-Norge | Møre + Nidaros |
| Nord | Nord- + Sør-Hålogaland |
| Ankomst- og transittenheten | Oslo |
| Vest | Bjørgvin + Stavanger |
| Sør  | Agder og Telemark + Tunsberg |